Pa doodgeskiet terwyl hy gesin probeer beskermWimpie Gadney. Foto: Facebook Kapt. Jethro Mtshali, woordvoerder van die polisie, het gesê Gadney is in die bors geskiet en is met sy aankoms by die hospitaal dood verklaar. “Die gesin het omstreeks 17:00 by hulle huis aangekom waarna drie verdagtes die erf betree het. Gadney was in die huis toe hy sy vrou hoor skree en hy het gaan ondersoek instel. Hy het in ŉ struweling met die drie mans betrokke geraak en is geskiet,” het Mtshali gesê. Die egpaar se twee jong dogters was in die motor saam met hulle ma. Mtshali het gesê die drie mans het van die toneel gevlug. Niemand is nog in hegtenis geneem in verband met die voorval nie.